KVIETIMAS
TEIKTI PARAIŠKAS DĖL PAGALBOS ĮSIGYJANT ŪKINIUS GYVŪNUS (IŠSKYRUS KIAULES)
Žemės ūkio ministras 2021 m. rugsėjo 3 d. įsakymu Nr. 3D-555 patikslino Pagalbos už įsigytus ūkinius gyvūnus teikimo taisykles. Kiaulių laikytojai, atsisakę kiaulių auginimo, nuo š. m. rugsėjo 22 d. iki spalio 15 d. kviečiami teikti paraiškas gauti de minimis pagalbą ūkiniams gyvūnams (išskyrus kiaules) įsigyti.
Pagalba teikiama pareiškėjams, kurie:

[bookmark: part_30a1f4a1e0844ba382180f1ec3cae021]1. 2018 m. nuo spalio 16 d. ir (arba) 2019 metais, ir (arba) 2020 metais iki paraiškos pateikimo dienos laikė nuo 1 iki 100 kiaulių, kurios, vadovaujantis Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo, patvirtinto Lietuvos Respublikos žemės ūkio ministro 2003 m. birželio 16 d. įsakymu Nr. 3D-234 „Dėl Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo patvirtinimo“ (toliau – Aprašas), nustatyta tvarka buvo suženklintos ir registruotos Ūkinių gyvūnų registro centrinėje duomenų bazėje (toliau – CDB), ir vykdydami VMVT nurodymus paskerdė, nugaišino ir sunaikino kiaules arba kiaulės nugaišo dėl afrikinio kiaulių maro (toliau – AKM), arba patys atsisakė auginti kiaules jas visas išskersdami ar nugaišindami;
[bookmark: part_41252278d8a54aabbbdd2fe1aca4d542]2. pranešė apie AKM įtarimą (jeigu taikoma), sudarė sąlygas VMVT ištirti skerdžiamas, nugaišinamas arba nugaišusias kiaules laboratorijoje dėl AKM;
[bookmark: part_40d482e4bafa45848acc4686caae392b]3. įsipareigojo ketverius metus nuo pagalbos skyrimo dienos nelaikyti kiaulių ir auginti kitų rūšių ūkinius gyvūnus, išskyrus kiaules; 
[bookmark: part_88a472723b694ca3b7f9f97eb1881188]4. įsigijo kitų rūšių ūkinių gyvūnų, išskyrus kiaules, kuriuos Aprašo nustatyta tvarka suženklino ir įregistravo CDB;
[bookmark: part_e35698b1631444dbb6a48c104397cbff]5. nėra gavę valstybės pagalbos, kuri suteikta pagalbos teikėjo Lietuvoje ir Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinę visą neteisėtos ir nesuderinamos valstybės pagalbos sumą, įskaitant palūkanas, teisės aktuose nustatyta tvarka; 
[bookmark: part_799fd8d2610749aa9f0b51ff2908730a]6. jei gavo pagalbą pagal šią priemonę 2018 m. ir (arba) 2019 m., bet bendra gautos pagalbos suma neviršija 7 punkte nurodytos pagalbos sumos.
Pareiškėjams atlyginama iki 90 procentų, bet ne daugiau kaip 2 000 Eur vienam pareiškėjui, kitų, išskyrus kiaules, ūkinių gyvūnų įsigijimo išlaidų per 4 metus. Tinkamos finansuoti išlaidos turi būti patirtos nuo 2019 m. lapkričio 1 d. ir (arba) einamaisiais metais.
Paraiškų teikimo laikotarpiu pareiškėjas gali teikti vieną paraišką, bet ne daugiau kaip keturias paraiškas per 4 metus, jei neviršijama didžiausia nurodyta paramos suma.
Pagalbai iš viso skiriama 25 tūkst. Eur. 
[bookmark: _Hlk20212466]
Paraiškų priėmimo laikotarpiu nuo š. m. rugsėjo 22 d. iki spalio 15 d. pareiškėjų prašome kreiptis į savivaldybės administraciją pagal fizinio asmens gyvenamąją vietą arba juridinio asmens buveinės adresą ir pateikti šiuos dokumentus:

1. asmens tapatybės patvirtinimo dokumentą, jeigu fizinis asmuo;
2. užpildytą paraišką, ūkinių gyvūnų įsigijimo įrodymo dokumentų originalus arba teisės aktų nustatyta tvarka patvirtintas jų kopijas;
3. pareiškėjui išduoto mėginių paėmimo gyvūnų ligoms tirti akto, kurio forma patvirtinta Valstybinės maisto ir veterinarijos tarnybos direktoriaus 2012 m. birželio 22 d. įsakymu Nr. B1-489 „Dėl mėginių paėmimo tirti aktų formų patvirtinimo“, kopiją, tais atvejais, kai buvo privaloma mėginius imti pagal Valstybinės maisto ir veterinarijos tarnybos direktoriaus 2016 m. kovo 30 d. įsakymą Nr. B1-265 ,,Dėl afrikinio kiaulių maro stebėsenos ir kontrolės priemonių šernų populiacijoje ir kiaulių laikymo vietose.

Pagalbos už įsigytus ūkinius gyvūnus teikimo taisykles ir paraiškos formą galite rasti čia.  


